kardosdrur/scandi-wiki huggingface dataset:
Monolitisk kerne

En monolitisk kerne er en betegnelse for en grundtype af operativsystemer.

Kernen er et computerprogram, som sørger for at hardware-enhederne (tastatur, mus, 
skærm, harddisk, RAM, osv.) bliver i stand til at kommunikere med hinanden – 
at udveksle data. Til hver enhed hører et driverprogram og andre kerme-moduler, som er tilpasset den specielle enhed. Dette program kan inkluderes 
i kernens hovedprogramkode (kildetekst), når programmet skal
oversættes til maskinkode (binært, eksekverbart program).

Hvis kernen på denne måde indeholder samtlige drivere til de enheder, 
computeren er tiltænkt, er kernen monolitisk.

En monolitisk kerne er god til maskiner, hvor man ikke har tænkt sig fra tid til anden, at installere ny versioner og typer af hardware. 
 I en vaskemaskine eller bil er hardwaren i den enkelte maskine temmelig stabil. Man udskifter ikke uden videre delene.
 Hvis man gør, bliver det på grund af skade eller slid. Så udskifter man blot til nye enheder af samme type og dermed samme driver som allerede er installeret i maskinen.
 
Modsætningen til en monolitisk kerne er en modulær kerne.
 Operativsystemet Linux var oprindeligt en monolitisk kerne, mens man med kerne 2.0 fik adgang til at lave kerne-moduler.
 Det gav en dynamisk mulighed for at kunne understøtte, at man installerede ny typer af hardware med tilhørende drivere. 
 Det gav altså den mulighed, som er almenkendt i dag, at man kan installere ny hardware uden at skulle geninstallere operativsystemet.

Styresystemer
Datalogi
Aktieklasse

En aktieklasse er en del af aktierne i et selskab, hvor aktionærerne har samme rettigheder mht. eksempelvis stemmeret ved generalforsamlingen. Ofte er aktierne opdelt i to klasser benævnt hhv. A- og B-aktier, hvor A-aktierne giver flere stemmer pr. aktie end B-aktierne.

En opdeling i flere aktieklasser gør det muligt for fx grundlæggeren af bevare kontrollen over et selskab, samtidig med at der hentes yderligere aktiekapital hos investorer, der er mindre interesseret i aktivt ejerskab.

Aktier
Signe Ryge Petersen

Signe Ryge Petersen (født 1970) er en dansk journalist og tv-vært.

Hun er datter af journalist og tv-vært Søren Ryge Petersen og Margrethe Brogaard og blev uddannet cand.mag. i dansk og formidling i 1996. Fra 1995 blev hun kendt som vært på TV 2/Vejret, der dengang sendte fra Sprogø, men i 1998 skiftede hun til et job som vært og reporter på TV 2 ØST. Siden 2007 har hun været ansat på TV 2/Fyn, hvor hun er vært på stationens formiddagsprogram. 

Privat er Signe Ryge Petersen bosat i Odense.

Journalister fra Danmark
Tv-værter fra Danmark
Vikingeklubben Jomsborg

Vikingeklubben Jomsborg er en vinterbadeklub i Århus, med hjemsted på Den Permanente Badeanstalt.

Klubben blev grundlagt den 31. december 1933 og er  den største danske vinterbadeklub. Den havde 9.965 medlemmer i 2021, op fra 7.700 i 2014. Klubben råder over 4 saunaer.

Referencer

Eksterne kilder/henvisninger 
 Vikingeklubben Jomsborgs hjemmeside 

Foreninger i Aarhus
Midtbyen

Midtbyen har flere betydninger:

 Midtbyen (Trondheim)
 Midtbyen (Aalborg)
 Midtbyen (Aarhus)
Großmehring

Großmehring er en kommune i Landkreis Eichstätt i Regierungsbezirk Oberbayern i den tyske delstat Bayern.

Geografi 
Kommunen ligger ca. 8 km øst for Ingolstadt ved floden Donau. Großmehring hører til de regnfattigste områder i Oberbayern.

I kommunen ligger landsbyerne Straßhausen, Theißing, Demling, Katharinenberg, Tholbath, Pettling og Kleinmehring.

Nabokommuner 
Kösching, Hepberg, Oberdolling, Ingolstadt

dr:Großmehring
Etaper i Vuelta a España 2008

Etaper i Vuelta a España 2008 – resultater og sammenlagtplacering.

Etaper

1. etape: Granada – Granada, 7 km (TTT)	
30-08-2008

2. etape: Granada – Jaén, 167 km 
31-08-2008

3. etape: Jaén – Córdoba, 165 km 
01-09-2008

4. etape: Córdoba – Puertollano, 153 km 
02-09-2008

5. etape: Ciudad Real – Ciudad Real, 40 km (ITT)	 	
03-09-2008

6. etape: Ciudad Real – Toledo, 162 km 
04-09-2008

7. etape: Barbastro – Andorra (Naturlandia – La Rabassa), 224 km 
06-09-2008

8. etape: Andorra (Escaldes – Engordany) – Pla de Beret, 160 km 
07-09-2008

9. etape: Viella – Sabiñánigo, 198 km	
08-09-2008

10. etape: Sabiñánigo – Zaragoza, 173 km 
09-09-2008

11. etape: Calahorra – Burgos, 178 km 
10-09-2008

12. etape: Burgos – Suances, 180 km 
11-09-2008

13. etape: San Vicente de la B. – Alto de l'Angliru, 199 km 
13-09-2008

14. etape: Oviedo – E. E. Fuentes de Invierno, 158 km 
14-09-2008

15. etape: Cudillero – Ponferrada, 198 km 
15-09-2008

16. etape: Ponferrada – Zamora, 185 km 
16-09-2008

17. etape: Zamora – Valladolid, 160 km 
17-09-2008

18. etape: Valladolid – Las Rozas, 179 km 
18-09-2008

19. etape: Las Rozas – Segovia, 161 km 
19-09-2008

20. etape: La Granja de S. I. – Alto de Navacerrada, 16 km (ITT) 
20-09-2008

21. etape: S. Sebastián de los Reyes – Madrid, 110 km	
21-09-2008

Se også 
Etaper i Vuelta a España 2007

Eksterne links 
Vuelta a España – officiel website 

Vuelta a España
Cykelløb i 2008
Hepberg

Hepberg er en kommune i Landkreis Eichstätt i Regierungsbezirk Oberbayern i den tyske delstat Bayern.

Geografi 
Hepberg ligger i Region Ingolstadt i den sydlige del af Landkreis Eichstätt, og grænser til kommunerne Wettstetten, Stammham, Kösching og Lenting.

Nabokommuner 
Kösching, Lenting, Oberdolling, Großmehring, Ingolstadt, Stammham
Hitzhofen

Hitzhofen er en kommune i Landkreis Eichstätt i Regierungsbezirk Oberbayern i den tyske delstat Bayern.

Geografi 
Hitzhofen ligger i Region Ingolstadt, omkring 12 kilometer sydøst for Eichstätt og tre kilometer nord Eitensheim på højsletten i den sydlige del af Fränkische Alb.

Inddeling 
Der er følgende landsbyer og bebyggelser: Baumfeld, Mühlthal, Hitzhofen, Hofstetten, Oberzell.
Germaine de Staël

Germaine de Staël-Holstein (Madame de Staël, født 22. april 1766, død 14 juli 1817) var fransk forfatter. Hun var datter af den indflydelsesrige schweiziske bankier og franske finansminister Jacques Necker.

Germaine de Staël, som fra 1786 var gift med Sveriges ambassadør i Paris Eric Magnus Staël von Holstein (død 1802), holdt under revolutionen en populær, litterær salon med mange yderst fremtrædende gæster – herunder La Fayette, Condorcet og Talleyrand – og kaldtes således La Reine de Paris, "Paris' dronning". Som sin far var hun tilhænger af revolutionens progressive ideal, hvilket ikke mindst kom til udtryk i hendes skønlitterære værker Delphine – hvor hun fordækt gik til angreb på den kirkelige vielse og ægteskabets uopløselighed – samt i den erotiske roman Corinne.

I 1810 kom hun i alvorlig konflikt med Napoleon og blev tvunget til at forlade landet, først til Rusland senere via Sverige til Storbritannien.

I Danmark er Mme de Staëls navn gjort kendt ved Georg Brandes, der brugte halvdelen af sine berømte og kontroversielle første forelæsninger i 1871, om "Emigrantlitteraturen", på Mme de Staël og hendes allernærmeste kreds.

Bibliografi 
 Sophie ou les sentiments secrets (1786)
 Lettres sur le caractère et les écrits de Jean-Jacques Rousseau (1788)
 Jeanne Grey (1790)
 Réflexions sur le procès de la reine (1793)
 De l’influence des passions sur le bonheur des individus et des nations (1796)
 De la littérature considérée dans ses rapports avec les institutions sociales (1800, dansk oversættelse Litteraturen og samfundet, 1973)
 Delphine (1802)
 Du caractère de M. Necker et de sa vie privée (1804)
 Corinne ou l’Italie (1807, dansk oversættelse Corinna eller Italien, 1824-25)
 De l’Allemagne (1810)
 Réflexions sur le suicide (1812)
 Considérations sur les principaux événements de la Révolution française (1817)
 Dix années d'exil (1821, dansk oversættelse Ti Aar i Landflygtighed, 1913)

Henvisninger

Kilder 
 Brandes, Georg. Hovedstrømninger i det 19. århundredes litteratur: Emigrantlitteraturen. Frederiksberg: Det lille Forlag, 1999 (1872). .
 Fairweather, Maria. Madame de Staël. London: Constable, 2005. .
 Bredin, Jean-Denis. Une singulière famille: Jacques Necker, Suzanne Necker et Germaine de Staël. Paris: Fayard, 1999. .

Essayister fra Frankrig
Biografiforfattere fra Frankrig
Dramatikere fra Frankrig
Romanforfattere fra Frankrig
Kvindelige forfattere i det 18. århundrede
Personer i oplysningstiden
Personer fra Den franske revolution
Franskmænd i 1700-tallet
Franskmænd i 1800-tallet
Kinding

Kinding er en købstad (markt) og rekreationsby i Landkreis Eichstätt i Regierungsbezirk Oberbayern i den tyske delstat Bayern.

Geografi 

Kinding ved sammenløbet af floderne Anlauter, Schwarzach og Altmühl i Naturpark Altmühltal.

Inddeling af 
Kinding består ud over hovedbyen Kinding af følgende landsbyer og bebyggelser: Enkering, Haunstetten, Erlingshofen, Badanhausen, Pfraundorf, Unteremmendorf, Ilbling, Berletzhausen, Kirchanhausen, Schafhausen, Kratzmühle, Niefang, Furthof, Schlößlmühle, Schafhauser Mühle og Eibwang.
Anlauter

Anlauter er en flod   i   Regierungsbezirkene  Mittelfranken og  Oberbayern i den tyske delstat Bayern.  Den har sit udspring  300 meter sydøst for Geyern, løber gennem  Naturpark Altmühltal, og løber efter  25 km ud i Schwarzach, cirka en km fra dennes udløb i  Altmühl ved Kinding i Landkreis Eichstätt .

Ved Anlauter ligger Nennslingen, Titting, Emsing, Erlingshofen und Enkering.

Floder i Bayern
Landkreis Weißenburg-Gunzenhausen
Landkreis Eichstätt
Bobs Saga

Bobs Saga er en humoristisk fantasy-serie skrevet af den danske forfatter Michael Kamp.

Serien omhandler den ubegavede bondeknold Bob og hans bestræbelser på at blive en helt. Sammen med sine venner kæmper de for at skabe sig et navn i verden. Gruppen består af Bob, der kæmper med sin enorme tohåndsøkse, Lucy, en bitter mager ved navn Melfidan, en selvretfærdig elver ved navn Cilmarilius, en tyvagtig gelf ved navn Rubyn og en præst ved navn Moss.
I løbet af første bog støder endnu en gelf til, Eliazar.

Internt i gruppen er der mange skænderier, hvilket ofte en lige stor stor trussel for hinanden, som fjenderne er det.

Den verden bøgerne foregår i, ligner på overfladen en typisk fantasy-verden med elvere, dværge, trolde og orker. Imidlertid er verden mere kompleks end andre lignende: De onde er ikke entydigt onde, og de gode er ikke altid specielt gode.

Der er indtil nu udkommet tre bøger i serien:
 Bobs Saga 1: Tørre tæsk og springskaller (2006) – 
 Bobs Saga 2: Elvere og andre halv-trolde (2007) – 
 Bobs Saga 3: I mørke er alle helte grå (2009) –

Eksterne henvisninger 
 Seriens officielle hjemmeside

Fantasy
Romaner fra Danmark
Fordærv (roman)

Fordærv er en morbid fortælling af forfatteren Michael Kamp om folkeskolelæreren Gregers, og hans kamp med en klasse, hvor eleverne dør en efter en. De kommer dog stadig i skole som zombier og forstyrrer undervisningen ved at forsøge at æde de levende elever.
Gregers forsøger at få undervisningen til at hænge sammen, men bliver modarbejdet, ikke bare af de udøde elever, men også af besværlige forældre, en uforstående skoleleder og kolleger, der ikke kan se katastrofen nærme sig.

Fordærv kan læses både som en anderledes zombie-thriller og som en barsk kommentar til det danske skolevæsen.

Den korte roman er gennemsyret af sort humor og er mere satire end egentlig horror.

Ex: "Lille Anne fra 3. havde mistet både sin kind og sin skoletaske, og det var strømmet ind med forældreklager."

Eksterne henvisninger 
 Forfatterens officielle hjemmeside 
 

Satire
Romaner fra Danmark
Litteratur i 2007
Feofytin

Feofytin eller Feo kan betragtes som et klorofylmolekyle, der mangler den centrale Mg++-ion, og som er den første elektronbærer i planternes elektronoverførselskæde i fotosystem II og i purpurbakteriernes fotosyntetiske procescentrum, RC P870. Både i fotosystem II og i RC P870 er det lysenergi, som fjerner elektroner fra procescentret og driver dem over til feofytin, som derefter lader elektronerne gå videre til enten en kinon (QA) i RC P870 eller en plastokinon i fotosystem II. De overordnede mekanismer, katalyser og anvendelser for feofytinmolekylerne i de to transportkæder er analoge i forhold til hinanden.

Biologi
Fotosyntese
Gratie

Gratier er det romerske navn for tre gudinder for ynde og skønhed i græsk mytologi. Den græske betegnelse er chariter. Gratierne hedder Aglaia (gr. ἀγλαϊα "glans", "pragt"), Eufrosyne (gr. Εὐφροσύνη Euphrosúnê "glæde", "munterhed") og Thalia. De er døtre af Zeus og Eurynome. 

De tre gratier er et populært motiv i billedkunsten, hvor de tit afbildes som tre unge kvinder, der omfavner hinanden eller danner en kreds, hvor de holder hinanden i hænderne.

Ordet gratie betegner også helt generelt elegance eller ynde; det tilhørende tillægsord er graciøs.

Canova og Thorvaldsens gratier er berømte.

Græske guder
Frugtbarhedsgudinder
Broken Sword

Broken Sword er hovedtitlen på en række peg-og-klik-eventyrspil, udviklet af spildesigner Charles Cecil for Revolution Software. I spillene skal man styre hovedpersonen George Stobbart rundt i en række afgrænsede lokaliteter. De to første kapitler, The Shadow of the Templars og The Smoking Mirror, foregår i 2D, mens de 2 nyeste, The Sleeping Dragon og The Angel of Death, er i fuld 3D. Handlingen foregår i et tegneserieinspireret miljø hvor amerikanske George Stobbart sammen med sin franske veninde, journalisten Nico Collard, forsøger at opklare en række gådefulde mysterier.

Personerne 
Nedennævnte personer er opdigtede personer i spillet.

Nico Collard 
Nicole "Nico" Collard er en fransk journalist, og hovedperson i computerspil-serien Broken Sword. Nico har gennem alle fire Broken Sword spil, haft en forskellige skuespiller bag sig. 

Nico er uddannet journalist, og arbejder for en lille fransk avis. Hun møder George Stobbart, og sammen opklarer de mysterierne igennem fire eventyr. Hun er også hans "on-and-off again" kæreste. Nico er, ligesom George, ofte sarkastisk. Nico er også god ven af André Lobineau.

George Stobbart 
George Stobbart (født i 1968) er en amerikansk eventyrer, og hovedpersonen i Broken Sword. George Stobbarts stemme indtales af Rolf Saxon i alle fire spil.

George Stobbart kommer fra Idaho i USA. Han er uddannet advokat, og arbejder som kautionist. Han er dog meget mere interesseret i historie og elsker at rejse. Det er på en rejse til Paris at han bliver draget ind i et actionspækket eventyr, som giver ham smag for flere der leder ud i hele 4 kapitler i alt. George Stobbart har gennem serien to forhold; først et on-off forhold med Nico Collard, og senere med Anna Maria. George Stobbart er kendt for sin tørre humor, sarkasme, gul-blonde hår og afslappede påklædning.

André Lobineau 
André Lobineau er en fransk historiker, kendt fra de tre første spil i serien Broken Sword. (Lille spoiler advarsel!) Medvirker også i 4'eren hvor man skal hacke sig ind på hans server, for at skaffe sig oplysninger.

André Lobineau er en af Nicos gamle bekendtskaber fra studietiden. Han ved utrolig meget om historie, og er derfor ofte til stor hjælp for George, selvom de to ikke bryder sig om hinanden. André er ofte misundelig på Georges forhold med Nico.

Spil 

 Broken Sword: The Shadow of the Templars – 1996
 Broken Sword II: The Smoking Mirror – 1997
 Broken Sword: The Sleeping Dragon – 2003
 Broken Sword: The Angel of Death – 2006
 Broken Sword 2.5: The Return of the Templars – 2008 (uofficiel)
Abu Ghraib

Abu Ghraib () er en irakisk by med  indbyggere 32 km vest for Bagdads centrum, og ca. 15 km nordvest for Bagdads internationale lufthavn. Abu Ghraib ligger på den traditionelle rute fra Bagdad til Jordan, men byen er nok mest kendt for Abu Ghraib-fængslet.

Abu Ghraib Infant Formula Plant 
Byen blev også kendt for Abu Ghraib Infant Formula Plant (fabrik anlagt i 1980, der producerede børnemad), som visse vestlige efterretningstjenester vurderede som produktionssted for kemiske våben. Fabrikken blev bombet under Golfkrigen i 1991, hvorefter den irakiske regering tillod CNN reporter Peter Arnett at filme den ødelagte fabrik sammen med et lidt "mistænkeligt" håndmalet skilt, der bekendtgjorde, at bygningerne havde huset en "Baby Milk Factory". Dele af fabrikken blev reetableret, og under optakten til Irakkrigen i 2003 hævdede USAs udenrigsminister Colin Powell atter, at bygningen blev anvendt til fremstilling af masseødelæggelsesvåben. Efterfølgende inspektioner afslørede, at bygningerne, der havde stået ubrugte gennem længere tid, faktisk indeholdt børnemad, og at der ikke fandtes noget bevis for våbenproduktion.

Abu Ghraib-fængslet 
Abu Ghraib-fængslet (Arabisk: سجن أبو غريب; også: Abu Ghurayb) ligger i Abu Ghraib. Fængslet blev internationalt kendt som et sted, hvor Saddam Husseins regering torturerede og dræbte politiske afvigere, og senere som åsted for Abu Ghraib-skandalen, hvor det amerikanske militærs tortur af irakiske fanger blev afsløret i en serie fotografier, der blev vist i nyhedsmedier verden over. Ifølge soldaternes egne udtalelser handlede de efter ordre ovenfra, hvilket lederne benægtede. 

Under Saddam Husseins Ba'ath regering var fængslet kendt som Abu Ghraib-fængslet og havde ry for at være et af de steder, hvor der blev udøvet den værste tortur i den moderne verden. Fængslet blev nogle gange omtalt i vestlige medier som "Saddams torturcentral." Fængslet blev omdøbt efter invasionen af Irak i 2003, hvor Saddams regering blev væltet og blev kaldt Baghdad Central Confinement Facility (BCCF) (dansk: Bagdads centrale forvaringsfacilitet). 

Fængselskomplekset blev bygget af britiske entreprenører i 1960'erne, dækkede 1,15 km² og havde 24 vagttårne. Området var delt ind i fem separate områder omgivet af mure, til forskellige typer fanger. Hver fængselsblok indeholdt en spisehal, et bederum, et motionsområde og rudimentære vaskefaciliteter. Cellerne kunne indeholde op til 40 mennesker på 4x4 meter. Da Saddams regime faldt i 2003, blev de fem fængselsafsnit afsat til henholdsvis udenlandske fanger, fanger med lange fængselsstraffe, korte fængselsstraffe, dødsstraffe og "specielle" forbrydelser.

Referencer

Eksterne henvisninger 

Byer i Irak
Fængsler, fangelejre og lignende
Anilingus

Anilingus (også kendt som  rimming, rim job eller 87) er en seksuel aktivitet som involverer kontakt mellem en persons anus og en andens mund/læber.

Aktiviteten kaldes også anal-oral sex, eller anal-oral kontakt samt ukliniske slangord som rim-job, butt- og ass-licking, salad-tossing og eating ass.

Det kan udføres af både heteroseksuelle og homoseksuelle personer. Afhængig af konteksten, det er udøvet i, kan denne form for sex enten blive udøvet som en personlig nydelse eller som en form for erotisk ydmygelse.

Sundhedsrisici 
Der er flere sundhedsfarer forbundet med anilingus på grund af bakterier, vira og parasitter i anus eller endetarm. Disse farer hepatitis A, hepatitis B, hepatitis C, klamydia, polio, humant papilloma (HPV), gonoré, herpes, conjunctivitis og andre seksuelt overførte sygdomme. 

Berøring af kønsorganerne med den samme mund, som har rørt ved anus, kan overføre bakterien E.coli, som kan føre til en urinvejsinfektion. HIV er ikke kendt for at blive overført gennem anilingus, men nogle eksperter siger, at der er en risiko for en sådan infektion.

Se også 
 Cunnilingus
 Fellatio

Referencer

Eksterne henvisninger 

Sexologi
April Margera

April "Ape" Margera (født April Cole, 28 marts 1956 i Glenn Mills, Pennsylvania) er en amerikansk medie personlighed. Hun er bedst kendt for sin gæst roller i MTV-serien Viva La Bam og Bam's Unholy Union. I de sidste arbejdede hun i programmerne CKY og Jackass. Hun er mor til Bam og Jess Margera. Hun er gift med Phil Margera.

Hun skrev også en kogebog kaldes April Cooks: There's An Alligator In My Kitchen. I dagligdagen er hun en frisør.

Eksterne henvisninger 
 

Tv-personligheder fra USA
Bagere
Phil Margera

Philip Jr Ron "Phil" Margera (Concordville, Pennsylvania den 13. juli 1957) er en amerikansk medie personlighed. Han er bedst kendt for sin gæst optrædener i MTV-serien Viva La Bam og Bam's Unholy Union. I de seneste var han aktiv i programmerne CKY og Jackass. Han er far til Bam og Jess Margera. Han er gift med April. Vincent er bror til Phil.

Phil Margera er af italiensk afstamning og tidligere bager. I øjeblikket arbejder han som revisor. Tidligt i sin karriere har han vejet 160 pounds.

Eksterne henvisninger 
 

Tv-personligheder fra USA
Bagere
Sygehusapotek

Et sygehusapotek eller hospitalsapotek (også kaldet regionsapotek eller centralapotek) er en afdeling på et sygehus, der blandt andet fremstiller en række specielle lægemidler til sygehusene og deres patienter.

Hospitalsapoteker adskiller sig fra almindelige apoteker ved, at der ikke er nogen skranke med adgang for patienter og kunder. Sygehusapotekerne hører til den sekundære sundhedssektor i det danske sundhedsvæsen.

Et sygehusapotek ledes overordnet af en sygehusapoteker, der er udpeget af Farmakonomforeningen, Danmarks Apotekerforening og Pharmadanmark i fællesskab og udnævnt af Sundhedsministeriet. Til dagligt styres sygehusapoteket af en ledende farmakonom eller ledende farmaceut. De enkelte hospitalsapoteker er typisk inddelt i en række afdelinger, som ledes af en afdelingsfarmakonom eller afdelingsfarmaceut.

På et hospitalsapotek kan der være defektricer, apoteksmedhjælpere, farmakonomer, farmaceuter, apoteksportører, laboranter, bioanalytikere, hospitalsmedhjælpere og ufaglærte apoteksmedarbejdere ansat.

Kliniske farmakonomer og farmaceuter på sygehusapotekerne rådgiver dagligt læger i forbindelse med lægemiddelordinationer samt sygeplejersker og andet sygeplejepersonale omkring håndtering, opbevaring og administration af lægemidler.

Hospitalsapotekernes sygehusapotekere er samlet i foreningen Dansk Selskab for Sygehusapoteker.

En sygehusapoteksenhed er en overordnet betegnelse, der i sygehusapotekssektoren bruges om følgende enheder:

 Sygehusapotek
 Sygehusapoteksfilial
 Sygehusapoteksafdeling

Sygehusapoteker og sygehusapoteksfilaler i Danmark 
I Danmark findes der i alt 15 sygehusapoteker og 1 sygehusapoteksfilial, som er offentligt ejet af regionerne.

Region Hovedstaden 
 Region Hovedstadens Apotek – hjemmeside regionsapoteket.dk
 Veterinærapoteket, Københavns Universitet – hjemmeside www.ivp.life.ku.dk

Region Midtjylland 
 Hospitalsapoteket Herning – oplysninger på sundhed.dk
 Hospitalsapoteket Horsens – oplysninger på sundhed.dk
 Hospitalsapoteket Viborg – www.sygehusviborg.dk 
 Hospitalsapoteket Århus – oplysninger på sundhed.dk

Region Nordjylland 
 Sygehusapoteket Region Nordjylland – hjemmeside www.sygehusapoteket.rn.dk

Region Sjælland 
 Sygehus Syd Sygehusapotek (Sygehusapotek Næstved Sygehus og Sygehusapotek Nykøbing F. Sygehus) – hjemmeside www.storstroemmenssygehus.dk 
 Sygehusapoteket Holbæk – oplysninger på sundhed.dk
 Sygehusapoteksfilialen Slagelse
 Sygehusapoteket Roskilde – www.regionsjaelland.dk

Region Syddanmark 
 Apoteket Sygehus Sønderjylland – hjemmside hs.regionsyddanmark.dk 
 Sydvestjysk Sygehusapotek hjemmeside www.sydvestjysksygehus.dk
 Sygehusapotek Fredericia og Kolding Sygehuse – www.fredericiasygehus.dk
 Sygehusapotek Fyn www.ouh.dk
 Vejle Sygehusapotek oplysninger på sundhed.dk

Eksterne kilder, links og henvisninger 
 Sundhedsministeriets information om sygehusapotekerne i Danmark 
 Sygehusapotekernes projektdatabase 
 Sygehusapoteket – Medicin til hospitalspatienter gennem 250 år

Sundhedsvæsen
Farmakologi
Hospitaler
Moderne Asetro

Moderne Asetro af Michael Kamp, er en fagbog om asetro som moderne religion. Om ritualer, værdier og livssyn hos de asatroende. Med et afsnit om at skrive opgaver om religiøse bevægelser. Bogen er tilsyneladende henvendt til et yngre publikum.

Se også 
 Asetro
 Nordisk mytologi
 Forn Siðr

Ekstern henvisning 
 Forfatterens hjemmeside
 

Faglitteratur
Litteratur om religion
Asetro
Schwarzach (Altmühl)

Schwarzach er en biflod fra venstre til Altmühl i den tyske delstat Bayern. 

Af og til kaldes Schwarzach også Hintere Schwarzach for at skelne den fra bifloden til Rednitz af samme navn. De to Schwarzach'er løber i kun 5 kilometers afstand fra hinanden. 

Schwarzach har sit udspring ved Dillberg og munder ved Kinding ud i Altmühl. Den er cirka 45 km lang. Langs Schwarzach ligger byerne/kommunerne Seligenporten (i Pyrbaum), Freystadt, Greding og Kinding.

Schwarzach løber gennem Naturpark Altmühltal. De vigtigste tilløb er Thalach (kommer af Thalmässing) og Anlauter. Anlauters udmunding i Schwarzach ligger kun én kilometer fra Schwarzachs udløb i Altmühl.

Floder i Bayern
Landkreis Roth
Landkreis Eichstätt
Landkreis Neumarkt in der Oberpfalz